Ρέτζιναλντ ντε Γκρέυ, 1ος βαρόνος Γκρέυ του Γουίλτον

Ο Ρέτζιναλντ ντε Γκρέυ, 1ος βαρόνος Γκρέυ του Γουίλτον, αγγλ.: Reginald de Grey, 1st Baron Grey of Wilton (π. 1240 – 5 Απριλίου 1308) ήταν Άγγλος ευγενής, από τον οποίο πήρε το όνομά του ένα από τα τέσσερα πανδοχεία της Αυλής . Ήταν γιος του σερ Ιωάννη ντε Γκρέυ και εγγονός του Ερρίκου ντε Γκρέυ. Η ιδιοκτησία στην οποία βρίσκεται το πανδοχείο του Γκρέυ, ήταν κάποτε το Πόρτπουλ Μάνορ που ανήκε στον Ρέτζιναλντ ντε Γκρέυ.

 Βιογραφία 
Ο Ρέτζιναλντ απέκτησε τον τίτλο της βαρονίας του Γουίλτον μέσω του γάμου του με την κληρονόμο Ματθίλδη Κάντιλουπ πριν το 1252, αν και εκείνη την εποχή ήταν ανήλικος υπό την κηδεμονία του πατέρα του, Ιωάννη ντε Γκρέυ. Από τον πατέρα του είχε κληρονομήσει τα αρχοντικά (manors)του Μπρόγκμπορω, του Θέρλει και του Ρεστ στο Μπέντφορντσιρ, του Γκρέιτ Μπρίκχιλ, του Σνέλσον και του Γουότερ Χολ στο Μπάκιγχαμσιρ, του Χέμινγκφορντ, του Γέλινγκ, του Τόσελαντ στο Χάντινγκτονσιρ, του Κέμπλεϋ στο Γκλόστερσιρ, του Πέρλει στο Έσσεξ, του Ράστον στο Τσέσιρ, του Ρούθιν στο Ντένμπισιρ, του Σίρλαντ και του Γουίλτον στο Χέρεφορντσιρ.

Αργότερα διετέλεσε σερίφης του Νότιγχαμσιρ, του Ντέρμπισιρ και των Βασιλικών Δασών και φύλακας του Κάστρου του Τσέστερ, φύλακας του Κάστρου του Νότιγχαμ (Μάρτιος 1265/6) και φύλακας του Κάστρου του Νορθάμπτον (Ιούνιος 1267 – Ιανουάριος 1267/8). Διετέλεσε δικαστής του Τσέστερ το 1270, και σερίφης του Τσέσαϊρ (1270–1274). Το 1281 διετέλεσε και πάλι δικαστής του Τσέστερ.

Το 1282 ήταν ένας από τους τρεις διοικητές, που διόρισε ο Εδουάρδος Α΄ της Αγγλίας στην εκστρατεία του εναντίον του Λιουέλιν απ Γκράφουντ, του επαναστατημένου πρίγκιπα της Ουαλίας. Είχε ως αποτέλεσμα να του παραχωρηθεί το Ντίφριν Κλούιντ με το κάστρο του, το Κάστρο Ρούθιν. Αυτή η μεγάλη κυριαρχία πέρασε στους απογόνους του, μέχρι που ο Ριχάρδος Γκρέυ 6ος βαρόνος Γκρέυ ντε Ρούθιν & 3ος κόμης του Κεντ, πώλησε την κυριότητα στο στέμμα το 1508. 

Κλήθηκε να συμμετάσχει στο Κοινοβούλιο από το 1295 έως το 1307. Ο βασιλιάς απαίτησε την παρουσία του στη νίκη των Άγγλων επί των Σκώτων στη Μάχη του Φάλκιρκ. Ο νεότερος εγγονός του, Ρογήρος ντε Γκρέυ, κλήθηκε στο Κοινοβούλιο, καθιστώντας τον έτσι τον βαρόνο Γκρέυ του Ρούθιν. 

 Οικογένεια 
Ο λόρδος ντε Γκρέυ νυμφεύτηκε τη Μωντ, κόρη και κληρονόμο του Γουλιέλμου ΦιτςΧιού, από τη Χόουις, κόρη και κληρονόμο του Ερρίκου ντε Λόνγκσαμπ, από το Κάστρο Γουίλτον, στην κομητεία Χέρεφορντ, από τον οποίο κληρονόμησε μία μεγάλη περιουσία στην κομητεία. Ο λόρδος ντε Γκρέι απεβ'ιωσε στις 5 Απριλίου 1308, αφήνοντας:
 Ιωάννης, 2ος βαρόνος Γκρέυ του Γουίλτον (π. 1268 – 28 Οκτωβρίου 1323).

 Αναφορές 

ΚΑτηγορία:Οικογένεια Γκρέυ